Ο γρουσούζης

Ο γρουσούζης είναι ελληνική ταινία του Γιώργου Τζαβέλλα που προβλήθηκε το 1952. Η ταινία είναι γυρισμένη εξ ολοκλήρου στην όμορφη παλαιά Πλάκα της δεκαετίας του 1950 κάτω από την Ακρόπολη, με πρωταγωνιστή τον Ορέστη Μακρή.

 Πλοκή 

Ο Αγαθοκλής (Ορέστης Μακρής), είναι ένας γκρινιάρης ιδιοκτήτης καφενείου με τακτικούς θαμώνες όλους τους τεμπέληδες της γειτονιάς. Η γειτονιά τον αποκαλεί γρουσούζη, όταν όμως βρίσκει ένα μωρό στο κατώφλι του σπιτιού του, προς μεγάλη έκπληξη όλων, αποφασίζει να το υιοθετήσει.

Για τη φροντίδα του μωρού προσλαμβάνει μια νταντά, την Μαρία (Δάφνη Σκούρα), η οποία συμβαίνει να είναι η πραγματική μητέρα του παιδιού, το οποίο άφησε στο κατώφλι του καφετζή μην μπορώντας να το μεγαλώσει η ίδια ως ανύπαντρη μάνα για κοινωνικούς και οικονομικούς λόγους. Η Μαρία διηγείται την ιστορία της στον Αγαθοκλή, σύμφωνα με την οποία ο πατέρας του παιδιού έφυγε μακριά της χωρίς να γνωρίζει την ύπαρξη του μωρού.

Οι γείτονες αδυνατούν να πιστέψουν όλη αυτήν την ιστορία και διαδίδουν φήμες ότι το μωρό είναι στ' αλήθεια του Αγαθοκλή με αποτέλεσμα να οδηγήσουν τη Μαρία στην απόφαση να φύγει από το σπίτι. Ο Αγαθοκλής, ωστόσο, την αποτρέπει, προσφέροντάς της την προστασία του και προτείνοντάς της να παντρευτούν, αφού στο μεταξύ την έχει ερωτευθεί. Όταν καταλαβαίνει ότι η Μαρία αγαπά τον πατέρα του παιδιού, ο Αγαθοκλής, αν και ερωτευμένος με την κοπέλα, τον αναζητά θυσιάζοντας τα συναισθήματά του για την ευτυχία της Μαρίας. Ο πατέρας εντοπίζεται, δέχεται με ευχαρίστηση το νέο του μωρού και παντρεύεται τη Μαρία.

 Διανομή ρόλων 
 Ορέστης Μακρής - Αγαθοκλής
 Μίμης Φωτόπουλος - Μπάμπης
 Ντίνος Ηλιόπουλος - Αριστείδης
 Γεωργία Βασιλειάδου - Επιστήμη
 Περικλής Χριστοφορίδης - Κώστας
 Ανδρέας Ζησιμάτος - Πέτρος Παπαδημητρακόπουλος
 Δάφνη Σκούρα - Μαρία
 Θανάσης Τζενεράλης - Νικολάκης

 Κυκλοφορία 
Η ταινία έκανε πρεμιέρα στους κινηματογράφους στις 3 Νοεμβρίου 1952  κόβοντας 121.007 εισιτήρια  και κατατάχθηκε 3η σε εισπράξεις ανάμεσα σε 22 ταινίες της ίδιας σεζόν.
 Παραγωγή 
Πρόκειται για μία από τις τέσσερις ταινίες όπου παίζουν μαζί ο Ορέστης Μακρής και η Γεωργία Βασιλειάδου - οι άλλες τρεις είναι: Η θεία απ' το Σικάγο, Το αμαξάκι και Η κυρά μας η μαμή.

Η μουσική της ταινίας είναι του Μάνου Χατζιδάκι και στην ταινία τραγουδούν οι Νίκος Παπαδάκης και Φώτης Πολυμέρης. Επίσης, ακούγεται και ένα "Νανούρισμα" που τραγουδά στο μωρό η Δάφνη Σκούρα.

Το κτήριο του καφενέ όπου έγιναν τα γυρίσματα υπάρχει ακόμα και είναι ταβέρνα με το όνομα Πλάτανος. 

 Υποδοχή 
 Κριτικές 
Ο Μάριος Πλωρίτης έδωσε θετική κριτική στην ταινία. Στο άρθρο του που δημοσιεύτηκε στην εφημερίδα Ελευθερία έγραψε:

Παραπομπές

Εξωτερικοί σύνδεσμοι

Κατηγορία:Ελληνικές ταινίες της δεκαετίας 1950
Κατηγορία:Ταινίες παραγωγής Φίνος Φιλμ
Κατηγορία:Ταινίες του 1952
Κατηγορία:Ταινίες σε σκηνοθεσία Γιώργου Τζαβέλλα
Κατηγορία:Ελληνόφωνες ταινίες
Κατηγορία:Ταινίες με μουσική σύνθεση Μάνου Χατζιδάκι
Κατηγορία:Ταινίες σε σενάριο Γιώργου Τζαβέλλα
Κατηγορία:Ηθογραφικές ταινίες
Κατηγορία:Ελληνικές δραματικές κωμικές ταινίες
Κατηγορία:Ελληνικές ασπρόμαυρες ταινίες
Κατηγορία:Ταινίες γυρισμένες στην Αθήνα